Iată ce oferte a primit Xavi după plecarea de la Barcelona! Tehnicianul spaniol este la mare căutare, chiar dacă nu a avut încrederea conducerii catalane și pentru sezonul viitor.
Xavi a fost înlocuit de șefii Barcelonei cu Hansi Flick, la finalul actualei stagiuni. Astfel, spaniolul este, în momentul de față, liber de contract.
Ce oferte a primit Xavi după plecarea de la Barcelona!
Potrivit informațiilor oferite de publicația as.com, mai multe formații din Europa, dar și o echipă națională, l-au contactat deja pe Xavi.
Este vorba despre Manchester United, AC Milan, dar și de federația de fotbal a Coreei de Sud, care și-ar dori ca spaniolul să preia echipa națională.
Totuși, sursa amintită anterior a anunțat că antrenorul a luat deja o decizie surprinzătoare. Xavi a decis să ia un an de pauză, pentru a petrece mai mult timp alături de familie. Astfel, este doar o chestiune de timp până când spaniolul va refuza ofertele primite.
O vedetă pleacă de la Barcelona odată cu Xavi!
O vedetă pleacă de la Barcelona odată cu Xavi! Se anunță o vară agitată la formația catalană, odată cu decizia luată de conducerea clubului.
Șefii echipei blaugrana au hotărât să îl înlocuiască pe Xavi la finalul actualului sezon competițional. Potrivit lui Fabrizio Romano, Hansi Flick va fi noul antrenor de la Barcelona.
Acum, același jurnalist a anunțat că o altă vedetă o va părăsi pe Barcelona. Este vorba despre fundașul lateral Marcos Alonso, care nu a primit multe șanse în acest sezon.
Spaniolul a jucat doar în 8 partide din La Liga și UEFA Champions League, fiind introdus în majoritatea din postura de rezervă.
Marcos Alonso a ajuns în anul 2022 la Barcelona de la Chelsea, din postura de jucător liber de contract. În cele 2 sezoane în care a îmbrăcat tricoul blaugrana a adunat 45 de partide, în care a marcat 3 goluri.
În momentul de față, câștigătorul Ligii Campionilor din 2021 este cotat la suma de 3 milioane de euro, potrivit site-ului de specialitate Transfermarkt.